სტეფანე VI (VII)
სტეფანე VI (VII) (ლათ. Stephanus PP. VI; დ. უცნობია — გ. აგვისტო, 897) — რომის პაპი 896-897 წლებში. წარმოშობით რომაელია. პარტიების ბრძოლაში ემხრობოდა გვიდო სპოლეტელს. პაპმა ამოთხარა წინამორბედი პაპის ფორმოზუსის ცხედარი, ტახტზე დასვა, შემოსა და ისე გაასამართლა, მოაწყო ე. წ. გარდაცვლილის საეკლესიო კრება. პაპის გვამს მოაჭრა თითები, რომლებითაც პირჯვარს იწერდა და ტიბრში გადაუძახა. მალე უარესი ბედი თვითონ გაიზიარა. მოწინააღმდეგეებმა შეიპყრეს, დილეგში ჩააგდეს და გაგუდეს.